สวัสดีค่ะ เมื่อวันที่12พย62ที่ผ่านมา หนูได้รับการผ่าตัดท่อมซิลออกค่ะ จนถึงวันนี ราวๆ1 อาทิตย์แล้ว แต่หนูยังมีอาการ เจ็บคอแบบมากๆ ปวดร้าวไปถึงหูข้างขวาอยู่บ่อยๆ ไม่ว่าจะทำอะไร หนูกิยยาพาราทุกๆสี่ชม.เลยค่ะ แต่ก็ยังไม่หาย หนูลองเอาแสงส่องเข้าไปในช่องปาก พบว่ามีฝ้าขาวๆปกคลุมอยู่ และบริเวณที่เคยมีต่อมทอมซิล ตอนนี้ก็มีแต่หนองสีขาวเต็มไปหมด มีอาการบวมแดง ยังพูดไม่ค่อยได้ค่ะ ทานได้แต่น้ำ นม หนูอยากทราบว่าอาการที่เป็นอยู่อย่างนี้ ถือว่าผิดปกติไหมคะ ? และมีวิธีไหนบ้างมั้ยคะ ที่จะสามารถทำให้แผลนั้นหายไวๆ
 อาการที่ว่ามาเป็นอาการปกติครับ ร่างกายจะพยายามซ่อมแซม เนื้อเยื่อที่ถูกตัดออกโดยสร้างเนื้อเยื่อขึ้นมาใหม่เป็นฝ้าขาวอย่างที่เห็น เป็นเนื้อเยื่อเกี่ยวพันก่อน การรักษาให้หายเร็ว คงต้องป้องกันโรคแทรกซ้อน ไม่ทานอาหารรสจัด ร้อนมากๆ ทานอาหารอ่อนไปก่อน ใช้น้ำยาบ้วนปาก ไม่มีแอลกอฮอล์ กลั้วคอวันละ 3-4 ครั้ง ทานน้ำมากๆ ไม่ควรพูดระยะนี้ ไม่ดูดปากจะทำให้ก้อนอุดแผลหลุดได้ ระวังอย่าให้เป็นหวัดช่วงนี้ ไม่แน่ใจแพทย์ให้ ยาปฏิชีวนะมาด้วยหรือไม่ เพราะปัจจุบันเรื่องการใช้ยาสมเหตุสมผล จะสนับสนุนไม่ให้ใช้ยาปฏิชีวนะร่วมด้วย ถ้ายังปวดอยู่ควรทานยาที่มีฤทธิแรงขึ้น เช่น Tramadol ปกติไม่เกิน 10 วันจะหายอาการปวดน้อยลง ถ้ามีอาการไม่ดีชึ้นหรือมีโรคแทรกซ้อนควรไปปรึกษาแพทย์ผู้ผ่าตัดด้วยครับ